b'\n_START_ARTICLE_\nKirta\n_START_PARAGRAPH_\nKirta je bil legendaren mitanski kralj, ki je \xc5\xbeivel morda okoli leta 1500 pr. n. \xc5\xa1t. Kirta je bil tudi domnevni ustanovitelj Mitanske dinastije, vendar tega ne potrjuje noben primarni vir.\n_START_SECTION_\nLegenda o kralju Keretu\n_START_PARAGRAPH_\nLegenda o Keretu je starodavna ugaritska pesnitev o epskem kralju Keretu, napisana v bronasti dobi na glinaste tablice, ki govori o Keretovi dru\xc5\xbeini. Za pesnitev se domneva, da je bila napisana mnogo kasneje in v njegovim naslednikom sovra\xc5\xbeni dr\xc5\xbeavi. Zgodba pravi, da so vsi kraljevi otroci umrli, \xc5\xbeena pa je zginila. Kralju se je v sanjah prikazal bog stvarnik El in mu svetoval, naj prosi za pomo\xc4\x8d boga de\xc5\xbeja Baala in se odpravi na pot, da poi\xc5\xa1\xc4\x8de novo \xc5\xbeeno. Kralj je od\xc5\xa1el na pot in pri\xc5\xa1el do sveti\xc5\xa1\xc4\x8da boginje matere A\xc5\xa1ere. Boginji je obljubil zlat kip, \xc4\x8de bo na\xc5\xa1el \xc5\xbeeno. Kirta jo je na\xc5\xa1el in imel z njo ve\xc4\x8d otrok, na obljubo pa je pozabil. A\xc5\xa1era ga je kaznovala s te\xc5\xbeko boleznijo, bog El pa ga je ponovno pri\xc5\xa1el re\xc5\xa1it. Otroci so bili sre\xc4\x8dni, da se je vrnil na prestol, njegov najstarej\xc5\xa1i sin, Jasib, ki je med Kirtovo boleznijo postal priljubljen, pa ga je poskusil vre\xc4\x8di s prestola. Kirta ga je preklel in zgodba se s tem kon\xc4\x8da.'